**E L Ő T E R J E S Z T É S**

**Szombathely Megyei Jogú Város Közgyűlése Oktatási és Szociális Bizottsága**

**2018. szeptember 12-i ülésére**

**Beszámoló Szombathely Megyei Jogú Város Önkormányzata által fenntartott óvodák 2017-2018. nevelési évben végzett munkájáról**

A nemzeti köznevelésről szóló 2011. évi CXC. törvény 83. § (2) bekezdés h) pontja értelmében a fenntartó értékeli a nevelési-oktatási intézmény pedagógiai programjában meghatározott feladatok végrehajtását, a pedagógiai szakmai munka eredményességét. A köznevelési törvény 85. § (2) pontja kimondja, hogy a fenntartó tanévenként legfeljebb egy alkalommal kötelezheti az intézményvezetőt arra, hogy az intézmény tevékenységéről átfogó módon beszámoljon.

Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (XI.3.) Önkormányzati rendelete 52. § (2) bekezdés 18. pontjában az Oktatási és Szociális Bizottság hatáskörébe utalta az óvodák pedagógiai programjában meghatározott feladatok végrehajtásának, a pedagógiai – szakmai munka eredményességének értékelését.

Szombathely Megyei Jogú Város fenntartásában működő óvodák minden évben írásos beszámolót készítenek az adott nevelési évben végzett munkáról, az intézményükben folyó nevelő-oktató munka eredményességéről. Az óvodák beszámolóit 1-18. számú melléklet tartalmazza. Az 1-18. számú mellékletek terjedelmükre tekintettel csak elektronikus formában kerülnek kiküldésre.

A beszámolók felépítésükben, tartalmi megjelenítésükben előre megadott szempontok alapján készültek. A kötelező tartalmi elemeken túl a beszámolók részét képezik az óvodában folyó gyermekvédelmi munkáról, az SNI gyermekek szakszerű ellátásáról, az óvodákban működő szakmai munkaközösségek munkájáról, valamint az óvodában folyó térítéses szolgáltatások tapasztalatairól készült beszámolók is.

A beszámolók alapját az óvoda pedagógiai programja, a 2017/2018. nevelési évre készült munkaterve, a megvalósult feladatok eredményei adják.

Minden óvodavezető intézménye adottságát, sajátosságát figyelembe véve számolt be a pedagógiai programjában meghatározott feladatok végrehajtásáról, a pedagógiai szakmai munka eredményességéről.

A beszámolókból megállapítható, hogy Szombathely óvodáiban a működési feltételek adottak az eredményes munkavégzéshez.

A személyi állomány jól felkészült. Az óvónők nagy része a munkakör betöltéséhez szükséges szakképesítésen túl több szakvizsgával, speciális szakképesítéssel rendelkezik. A pedagógusok képzettsége igazodik a pedagógiai program kiemelt területeihez, nevelési célkitűzéseihez. A kiválasztott továbbképzések témái is a program megvalósítását segítik.

Az óvodák személyi állományában az elmúlt évekhez képest fiatalítás tapasztalható. Évről-évre emelkedik a nyugdíjba vonulók száma Az óvodapedagógusok, a pedagógiai munkát segítők körében a 40 éves szolgálati idő beszámításával egyre többen kérik nyugdíjazásukat. Helyükre fiatal pályakezdő óvodapedagógusok érkeztek az óvodákba. Az óvodapedagógusok foglalkoztatásánál meg kell említeni, hogy egyre nehezebb a nyugdíjba vonuló óvodapedagógus helyére másik óvodapedagógust találni.

A gyermeklétszám alakulása a város óvodáiban: a városi óvodai férőhely lehetővé teszi, hogy minden óvodát igénybevevő kisgyermek ellátását biztosítani tudjuk, azonban nem biztos, hogy a lakóhely szerinti körzetes óvodában. Némelyik óvoda annyira telített, hogy óvodaköteles körzetes gyermeket kénytelen az óvodavezető más óvodába átirányítani. Az óvodavezetők tapasztalatai alapján a városban épülő lakóparkokba sok vidéki család költözik és ez is az egyik oka egyes óvodák telitettségének. Szükségessé vált a körzethatárok újragondolása a férőhelyek kiegyenlítése érdekében. A bizottság 2018. októberi ülésére - a bizottság felkérése alapján - részletes anyag készül az óvodai férőhelyekkel kapcsolatos problémák megoldására. Az óvodai csoportlétszám városi szinten átlag 23 fő/csoport.

A beszámolókban a nevelési év általános értékelése az éves munkatervben megfogalmazott célokat, feladatokat tükrözik. Az óvodák dolgozói különös gondot fordítanak a nevelési programban foglaltak megvalósítására, továbbfejlesztésre. Színvonalas nevelőmunkáról, szép eredményekről tanúskodnak a beszámolók.

Az intézmények nagy gondot fordítanak arra is, hogy a családokat bevonják az óvodák napi tevékenységeibe, a közös rendezvényekbe.

A Fenntartóval való együttműködés tervszerű kereteit biztosítja az óvodavezetők munkaközössége, ahol havi rendszerességgel kerülnek megbeszélésre az aktuális feladatok, a felmerülő problémák. Az óvodavezetők korrekt kapcsolattartásra, együttműködésre, pontosságra, a törvények betartására törekednek. Érdemi szülői panasz az óvodák munkájára nem érkezett. Hatósági eljárásra nem került sor. A nevelési év során egy óvodavezető lemondott vezetői megbízatásáról, az új óvodavezető kinevezése folyamatban van.

A törvényi előírásoknak megfelelően 2 óvodavezető minősítése eredményesen lezárult. Az elmúlt nevelési évben 1 óvodavezető ment nyugdíjba. Összesen 1 óvodában került sor magasabb óvodavezetői pályáztatás lebonyolítására, valamint egy óvodában az óvodavezető a törvényi előírásoknak megfelelően újabb öt évre kinevezésre került.

Két óvodavezetőnk a nevelési év során szakértő-tanfelügyelő vizsgát tett, így összesen hat óvodavezetőnk szakértő-tanfelügyelő, és összesen 11 mesterpedagógus dolgozik az önkormányzat óvodáiban.

A fentiek alapján megállapítható, hogy az óvodák szabályszerűen, a törvényi előírásoknak megfelelően működnek.

Kérem a Tisztelt Bizottságot az előterjesztést megtárgyalni és a határozati javaslatot elfogadni szíveskedjen.

**Szombathely, 2018. szeptember „ ”**

 **/: Koczka Tibor :/**

**HATÁROZATI JAVASLAT**

**……./2018. (IX.12.) OSzB. számú határozat**

Szombathely Megyei Jogú Város Közgyűlésének Oktatási és Szociális Bizottsága Szombathely Megyei Jogú Város Önkormányzata Szervezeti és Működési Szabályzatáról szóló 34/2014. (XI.3.) Önkormányzati rendelet 52. § (2) bekezdés 18. pontjában kapott felhatalmazás alapján a „Beszámoló Szombathely Megyei Jogú Város Önkormányzata által fenntartott óvodák 2017-2018. nevelési évben végzett munkájáról” című előterjesztést megtárgyalta és

a) a Szombathelyi Aréna Óvoda 2017- 2018. nevelési évben végzett munkájáról készült beszámolóját az előterjesztés 1. számú melléklete szerinti tartalommal

b) a Szombathelyi Barátság Óvoda 2017-2018. nevelési évben végzett munkájáról készült beszámolóját az előterjesztés 2. számú melléklete szerinti tartalommal

c) a Szombathelyi Benczúr Gyula Utcai Óvoda 2017-2018. nevelési évben végzett munkájáról készült beszámolóját az előterjesztés 3. számú melléklete szerinti tartalommal

d) a Szombathelyi Donászy Magda Óvoda 2017- 2018. nevelési évben végzett munkájáról készült beszámolóját az előterjesztés 4. számú melléklete szerinti tartalommal

e) a Szombathelyi Gazdag Erzsi Óvoda 2017-2018. nevelési évben végzett munkájáról készült beszámolóját az előterjesztés 5. számú melléklete szerinti tartalommal

f) a Szombathelyi Hétszínvirág Óvoda 2017-2018. nevelési évben végzett munkájáról készült i beszámolóját az előterjesztés 6. számú melléklete szerinti tartalommal

g) a Szombathelyi Játéksziget Óvoda 2017-2018. nevelési évben végzett munkájáról készült beszámolóját az előterjesztés 7. számú melléklete szerinti tartalommal

h) a Szombathelyi Kőrösi Csoma Sándor Utcai Óvoda 2017-2018. nevelési évben végzett munkájáról készült beszámolóját az előterjesztés 8. számú melléklete szerinti tartalommal

i) a Szombathelyi Margaréta Óvoda 2017-2018. nevelési évben végzett munkájáról készült beszámolóját az előterjesztés 9. számú melléklete szerinti tartalommal

j) a Szombathelyi Maros Óvoda 2017- 2018. nevelési évben végzett munkájáról készült beszámolóját az előterjesztés 10. számú melléklete szerinti tartalommal

k) a Szombathelyi Mesevár Óvoda 2017-2018. nevelési évben végzett munkájáról készült beszámolóját az előterjesztés 11. számú melléklete szerinti tartalommal

l) a Szombathelyi Mocorgó Óvoda 2017-2018. nevelési évben végzett munkájáról készült beszámolóját az előterjesztés 12. számú melléklete szerinti tartalommal

m) a Szombathelyi Napsugár Óvoda 2017-2018. nevelési évben végzett munkájáról készült beszámolóját az előterjesztés 13. számú melléklete szerinti tartalommal

n) a Szombathelyi Pipitér Óvoda 2017- 2018. nevelési évben végzett munkájáról készült beszámolóját az előterjesztés 14. számú melléklete szerinti tartalommal

o) a Szombathelyi Szivárvány Óvoda 2017-2018. nevelési évben végzett munkájáról készült beszámolóját az előterjesztés 15. számú melléklete szerinti tartalommal

p) a Szombathelyi Szűrcsapó Óvoda 2017-2018. nevelési évben végzett munkájáról készült beszámolóját az előterjesztés 16. számú melléklete szerinti tartalommal

q) a Szombathelyi Vadvirág Óvoda 2017-2018. nevelési évben végzett munkájáról készült beszámolóját az előterjesztés 17. számú melléklete szerinti tartalommal

r) a Szombathelyi Weöres Sándor Óvoda 2017-2018. nevelési évben végzett munkájáról készült beszámolóját az előterjesztés 18. számú melléklete szerinti tartalommal

elfogadja és a fenti óvodák 2017-2018. nevelési évben végzett munkáját pedagógiai szakmai szempontból szabályszerűnek és eredményesnek értékeli.

**Felelős: Rettegi Attila, az Oktatási és Szociális Bizottság elnöke**

 **Koczka Tibor alpolgármester,**

 **(dr. Bencsics Enikő, az Egészségügyi és Közszolgálati Osztály vezetője,**

 **Kovács Balázs, a Köznevelési, Sport és Ifjúsági Iroda vezetője)**

**Határidő:** azonnal